== Anmeldelser ==
''Groovy Day'' modtog blandede anmeldelser. Mest begejstret var ''[[Jyllands-Posten]]'' der gav albummet fem ud af seks stjerner. Anmelderen mente at Helmig havde "begået sit mest sammenhængende, helstøbte og homogene værk til dato", og roste sangeren for at "fokus denne gang er endnu skarpere på Helmigs fint nuancerede sangstemme".<ref>{{Kilde nyheder|first=Jørgen|last=Høg|title=Pop med sød soulsmag|work=[[Jyllands-Posten]]|date=29. oktober 1996}}</ref> [[Kim Skotte]] fra ''[[Aktuelt]]'' var ligeledes positiv stemt over for albummet, og skrev at ''Groovy Day'' på trods af sin polerede overflade "er fuldt ud en lige så varm og intim oplevelse som Helmigs foregående plader. Og kommer hitmelodierne ikke trampende, så kommer de til gengæld snigende."<ref>{{Kilde nyheder|first=Kim|last=Skotte|author-link = Kim Skotte|title=SOULMAND FREM FOR EN POPPEDRENG|work=[[Aktuelt]]|date=29. oktober 1996}}</ref>
Musik